Kražių M. K. Sarbievijaus kultūros centras 2017 metais įgyvendino projektą “Piliakalnių takais”. Vykdomo projekto metu didžiausias dėmesys buvo skirtas Kražių apylinkėse esančių piliakalnių išsaugojimui, aktualizavimui, sklaidai bei turistų srautų pritraukimui. Piliakalniai, prie jų esančios gyvenvietės, šventvietės, kapinynai, pilkapiai, senieji keliai yra lietuvių tautos tapatumą atspindinčios ir stiprinančios vertybės. Kražių apylinkėse yra Galinių, Paspąsčio (Sponstis, Maldokalnis), Piltinės (Bukantiškės), Šilgalio (Pilikė), Karklėnų (Biržkalnis), Papilių piliakalniai. Dauguma jų įrengti atskirose kalvose, datuojami I – II tūkst. ir mena savitą istoriją.

Projekto įgyvendinimo metu surengta akcija “Tvarkome piliakalnius”, parengtas turistinis maršrutas, pagamintas lankstinukas (1000 vnt.), pristatantis Kražių istoriją menančius piliakalnius, pagaminti ir šalia piliakalnių pastatyti informaciniai stendai. Pagamintame lankstinuke pateikiamos Kražių apylinkėse esančių piliakalnių nuotraukos, istorija, koordinatės bei visų Kelmės rajone esančių piliakalnių žemėlapis. Informaciniuose stenduose pateikiama svarbiausia informacija apie piliakalnį, nuotraukos ir žemėlapis. Surengtos Turizmo sezono atidarymo šventės metu pristatyta parodomoji viduramžių riterių programa bei surengtas modernizuoto folkloro grupės koncertas. Taipogi projekto metu surengtas pėsčiųjų žygis ir edukacinė programa.

Projektą finansavo: Lietuvos kultūros taryba ir Lietuvos Respublikos kultūros ministerija.

Projekto partneris: Kelmės rajono savivaldybė.